Fudbalski savez Bosne i Hercegovine

Nogometni/fudbalski savez Bosne i Hercegovine je krovna organizacija nogometa u Bosni i Hercegovini. Historija Proglašavanjem nezavisnosti BiH i otcjepljenjem od SFRJ ukazala se potreba za mnogim institucijama koje će predstavljati nezavisnu BiH. Jedna od tih institucija bio je i Nogometni savez BiH koji je zamijenio dotadašnji Fudbalski Savez SR Bosne i Hercegovine. Odmah zatim, u Aprilu 1992, NSBiH je podnijela zahtjev za primitak u članstvo u FIFA i UEFA. NSBiH je osnovan 16. septembra 1995.godine u Mostaru.Osnivačka skupština NSBiH bila je Jusuf Pušina - predsjednik saveza NFSBiH , Bajro Bačić - potpredsjednik saveza NFSBiH , Ivan "Ivica" Mioč - generalni sekretar saveza NFSBiH , Avdo Mešić , Hasan Džafić , Ibro Ibrić , Bekir Kravić , Fahrudin Avdičević , Ragib Avdagić , Sead Mehičević , Mišo Bogdan , Sead Preldžić , Adem Jelašković , Nurudin Šatrović , Mirsad Ibrišimbegović , Hamza Salihagić , Sead Begagić , Evedin Bjelopoljak , Vildan Hamidičević , Zejnil Selimotić , Nazif Čišić , Osman Bačinović , Husnija Arapović , Mirsad Fazlagić , Husein Kamber , Enver Bečirović , Rešad Mamela novinar , Ismet Arslanagić , Zdenko Jelić , Mensud Mulalić , Selmo Turković , Alija Hadžiosmanović , Mirsad Klepo , Muhamed Osmić i Alija Balić.Prvu utakmicu Nogometna reprezentacija BiH odigrala je u Jablanici na stadionu FK Turbine uz komentare novinara Rešada Mamele na Radiju Breza.Prvi selektori reprezentacije BiH bili su Fuad Muzurović i Mustafa Hukić.Zbog ratnih dejstava i nemogućnosti normalnog rada, NSBiH je primljen u puno članstvo FIFA-e i pridruženo članstvo UEFA-e, tek 1996. godine. dok je 1998. godine u Dublinu, Irska, NSBiH postao punopravni član UEFA-e. 15. aprila 2000. godine, održana je generalna skupština NSBiH na kojoj je donesen novi statut saveza. Iako predstavnici FS Republike Srpske nisu učestvovali na ovoj skupštini, u sezoni 2002/03. se pridružuju N/FS BiH koji napokon započinje sa radom na čitavoj teritoriji BiH. Prvo zvanično nogometno prvenstvo FBiH počelo je 21. oktobar 1995. godine.Liga je brojala te godine 16 klubova. N/FS BIH organizuje Premijer ligu i Kup BiH kao redovna sezonska takmičenja. Struktura N/FS BiH Nogometni savez BiH ima kompleksnu strukturu jer se sastoji iz Nogometnog saveza Federacije BiH i Fudbalskog saveza RS i kao i ostale institucije u Bosni i Hercegovini mora voditi računa o nacionalnoj zastupljenosti sva tri naroda. Uz predsjednika N/FS BiH tu su i dva dopredsjednika iz druga dva naroda. U skladu sa Statutom N/FS BiH, članovi Predsjedništva (predsjednik i dopredsjednici) N/FS BIH rotiraju se na funkcijama svakih 16 mjeseci. Uz predsjedništvo postoji i Izvršni odbor koji se sastoji od 16 članova. Trenutni predsjednik je Vico Zeljković. Takmičenja Takmičenja koja organizuje N/FS BiH: Premijer liga BiH Kup BiH Super kup Kup BiH za žene Vanjske veze NFSBIH zvanična web stranica BIH Soccer Reprezentacija.ba BHFudbal.Ba Livefudbal.info BH Tempo 09 Arhivirano 2013-12-20 na Wayback Machine-u